**Α. Σχέδιο Κρατικής Χορηγίας Επιχειρήσεων & Αυτοτελώς Εργαζομένων**

**ΠΡΟΥΠΟΛΟΓΙΣΜΟΣ: 200εκ. και καλύπτονται πέραν των 30.000 επιχειρήσεων και αυτοτελώς εργαζομένων**

**ΣΚΟΠΟΣ**

* Κάλυψη ενοικίων, δόσεων, ή άλλων λειτουργικών εξόδων των επιχειρήσεων και των αυτοτελώς εργαζομένων.

**ΔΙΚΑΙΟΥΧΟΙ:**

* Επιχειρήσεις και αυτοτελώς εργαζόμενοι υποκείμενοι σε ΦΠΑ, που παρουσιάζουν μείωση του κύκλου εργασιών τους το 2020 σε σύγκριση με το 2019, τουλάχιστον 35%, λόγω των περιοριστικών μέτρων που λήφθηκαν για αντιμετώπιση της πανδημίας του COVID-19.
* Νέες επιχειρήσεις και αυτοτελώς εργαζόμενοι υποκείμενοι σε ΦΠΑ, που δραστηριοποιηθήκαν εντός του 2020 και παρουσίασαν μειωμένο κύκλο εργασιών τουλάχιστον 35%, σε σύγκριση με τον αντίστοιχο μέσο κύκλο εργασιών του τομέα της οικονομικής δραστηριότητας τους το 2019.

**Σημειώνεται ότι δεν θα γίνουν αιτήσεις από τους ενδιαφερόμενους, οι υπολογισμοί θα γίνουν με βάση τα στοιχεία που τηρούνται στο Μητρώο ΦΠΑ θα ξεκινήσουν πληρωμές από την 1η Φεβρουαρίου, σταδιακά και θα ολοκληρωθούν αρχές Μαρτίου.**

* Επιχειρήσεις και αυτοτελώς εργαζόμενοι που εξαιρούνται από την υποχρέωση εγγραφής στο Μητρώο ΦΠΑ (Εγκεκριμένα Ιδιωτικά Φροντιστήρια, Ωδεία/Μουσικές Σχολές και Σχολές Χορού), που παρουσιάζουν μείωση του κύκλου εργασιών τους το 2020 σε σύγκριση με το 2019, τουλάχιστον 35%, λόγω των περιοριστικών μέτρων που λήφθηκαν για αντιμετώπιση της πανδημίας του COVID-19

Η προκήρυξη του Σχεδίου για αυτές τις κατηγορίες έχει ήδη γίνει **με προθεσμία υποβολής αιτήσεων μέχρι 21 Φεβρουαρίου** 2021.

**ΠΡΟΫΠΟΘΕΣΕΙΣ:**

Οι επιχειρήσεις και αυτοτελώς εργαζόμενοι (εφεξής «περιπτώσεις») πρέπει να πληρούν τα ακόλουθα κριτήρια:

α) Έχουν την έδρα τους ή μόνιμη εγκατάσταση στην Κύπρο και ασκούν οικονομική δραστηριότητα στην Κύπρο, και έχουν πληγεί οικονομικά λόγω της εμφάνισης και διάδοσης του COVID-19.

β) Έχουν υποβάλει τις φορολογικές τους δηλώσεις για το ΦΠΑ του μηνός Αυγούστου ή Σεπτεμβρίου ή Οκτωβρίου του 2020 – εφαρμόζεται σε περιπτώσεις υποκείμενες σε ΦΠΑ.

**ΥΨΟΣ ΕΠΙΔΟΤΗΣΗΣ**:

Το ύψος της επιδότησης, υπολογίζεται με ειδικό αλγόριθμο με βάση:

* Αριθμό εβδομάδων που η οικονομική δραστηριότητα τελεί υπό μερική ή ολική αναστολή λειτουργίας, ή που έχει επηρεαστεί από την πανδημία του COVID-19 λόγω της φύσης της οικονομικής δραστηριότητας .

* Επιβολή ποσοστού επί του μέσου εβδομαδιαίου κύκλου εργασιών της κάθε δικαιούχας επιχείρησης/ αναλόγως με το ύψος της μείωσης του κύκλου εργασιών της το 2020, σε σχέση με το μέσο εβδομαδιαίο κύκλο εργασιών ανά βδομάδα του 2019.
* Για περιπτώσεις που δραστηριοποιήθηκαν εντός του 2020, η βάση σύγκρισης είναι ο μέσος εβδομαδιαίος κύκλος εργασιών του υποτομέα / τομέα δραστηριοποίησης τους, του 2019**.**
* **Για σκοπούς υπολογισμού της επιδότησης, ο κύκλος εργασιών της περιόδου Νοεμβρίου, Δεκεμβρίου 2020 λογίζεται ως μηδενικός.**
* Για περιπτώσεις (αφορά Λιανικό Εμπόριο) που αναστέλλεται ή επηρεάζεται η δραστηριότητα τους εντός του 2021 και είναι υποκείμενες σε ΦΠΑ, η βάση υπολογισμού είναι ο μέσος όρος του εβδομαδιαίου κύκλου εργασιών τους τον Ιανουάριο του 2020**.** Για τις περιπτώσεις που δραστηριοποιήθηκαν εντός του 2020 και είναι υποκείμενες σε ΦΠΑ, η βάση υπολογισμού είναι ο μέσος όρος του εβδομαδιαίου κύκλου εργασιών του Ιανουαρίου 2020 του υποτομέα/ τομέα δραστηριοποίησης τους. **Για σκοπούς υπολογισμού της επιδότησης (Λιανικό Εμπόριο), ο κύκλος εργασιών Ιανουαρίου 2021 λογίζεται ως μηδενικός.**

Το ανώτατο ύψος επιδότησης καθορίζεται στις €300.000, με εξαίρεση ξενοδοχειακές μονάδες και τουριστικά καταλύματα των οποίων ο κύκλος εργασιών το 2019 ήταν μεγαλύτερος των €20εκ, όπου το ανώτατο ύψος επιδότησης, καθορίζεται στις €800.000. Το ελάχιστο ύψος επιδότησης, ανέρχεται στα €1.000.

**ΕΞΑΙΡΟΥΝΤΑΙ**:

Το παρόν Σχέδιο δεν εφαρμόζεται για οργανισμούς δημόσιου και ευρύτερου δημόσιου τομέα, οργανισμούς δημοσίου δικαίου και άλλους παρόμοιας φύσης οργανισμούς και για άλλες οικονομικές δραστηριότητες, οι οποίες αναφέρονται στο **Παράρτημα Ι**. Επιπρόσθετα, δεν αφορά ένωση προσώπων, της οποίας οι σκοποί είναι μη κερδοσκοπικού χαρακτήρα, είτε είναι πολιτικής ή φιλανθρωπικής συνδικαλιστικής ή άλλης παρόμοιας φύσης

**Β. Σχέδιο Ειδικού Επιδόματος Ορισμένων Κατηγοριών αυτοτελώς εργαζομένων οι οποίες δεν είναι εγγεγραμμένες στο Μητρώο ΦΠΑ**

**ΣΚΟΠΟΣ:**

Κάλυψη ενοικίων, δόσεων ή άλλων λειτουργικών εξόδων αυτοτελώς εργαζομένων που δεν είναι εγγεγραμμένοι στο ΦΠΑ.

**ΔΙΚΑΙΟΥΧΟΙ:**

* Αυτοτελώς εργαζόμενοι οι οποίοι δεν είναι εγγεγραμμένοι στο Μητρώο ΦΠΑ καθώς η αξία των φορολογητέων συναλλαγών τους είναι μικρότερη των €15.600 ετησίως, και οι οποίοι πλήγηκαν λόγω των περιοριστικών μέτρων που λήφθηκαν για αντιμετώπιση της πανδημίας του COVID-19.

**ΥΨΟΣ ΕΠΙΔΟΤΗΣΗΣ**:

Αυτοτελώς εργαζόμενοι που δεν τηρούν το κριτήριο του κύκλου εργασιών €15,600 ανά έτος και δεν είναι εγγεγραμμένοι στο μητρώο του ΦΠΑ θα λάβουν πρόσθετη επιδότηση ίση με το 50% του μηνιαίου επιδόματος που λαμβάνουν με βάση το Ειδικό Σχέδιο Αυτοτελώς Εργαζομένων του Υπουργείο Εργασίας, Πρόνοιας και Κοινωνικών Ασφαλίσεων. Εξαιρείται της επιδότησης η κατηγορία αυτοτελώς εργαζομένων οι οποίοι στις δηλώσεις τους προς τις Υπηρεσίες Κοινωνικών Ασφαλίσεων δήλωναν εισόδημα κάτω των €150. Σε αυτούς καταβάλλεται ήδη ελάχιστο επίδομα ύψους €300 από το Υπουργείο Εργασίας, Πρόνοιας και Κοινωνικών Ασφαλίσεων.